Alttorapsodia

Alttorapsodia () op. 53 on musiikkiteos, jonka Johannes Brahms sävelsi altolle, mieskuorolle ja orkesterille vuonna 1869. Teos oli häälahja Robert ja Clara Schumannin tyttärelle Julielle, jota säveltäjä myös itse salaisesti ihaili; teos ilmentää Brahmsin surua. Pian Alttorapsodian valmistuttua säveltäjä näytti sitä Clara Schumannille, joka kirjoitti päiväkirjaansa, ettei mikään ollut tehnyt häneen pitkään aikaan yhtä syvällistä vaikutusta. Teos kantaesitettiin Jenassa 3. maaliskuuta 1870. Laulusolistina oli Pauline Viardot-García, ja Ernst Naumann johti orkesteria.

Laulutekstinä on kolme säkeistöä Johann Wolfgang von Goethen runoelmasta Harzreise im Winter.

Lähteet

Aiheesta muualla 
 Alttorapsodian partituuri.

Johannes Brahmsin teokset
1860-luvun musiikkiteokset